فتنہ ارتداد فرو ہونے کے بعد ابوبکر صدیق رضی اللہ عنہ نے عراق وشام کی طرف توجہ کی اور 13ھ میں شام کے مختلف حصوں میں علاحدہ علاحدہ فوجیں روانہ کیں تو عمرو بن العاصؓ کو جو اس وقت عمان میں تھے ، لکھ بھیجا کہ تم کو آنحضرت ﷺ نے عمان کا والی مقرر کیا تھا ، اس لیے میں نے تم کو دوبارہ واپس کر دیا تھا ، لیکن اب میں تم کو ایسے کام میں لگانا چاہتا ہوں جو تمھاری دنیا وآخرت دونوں کے لیے مفید ہے ، انھوں نے جواب دیا کہ میں اللہ کا ایک تیر ہوں اورآپ اس کے بعد اس کے تیر انداز ہیں ، اس لیے آپ کو اختیار ہے جدھر چاہے پھینکئے ، چنانچہ عمان سے واپس بلا کر فلسطین کی مہم پر مامور کیا ۔
Entity: عمان — Type: /location, /location/country, /organization/sports_team, /person, /organization